ऐसा न होता तो खुद का गुजरात मोदी पर इतना भारी न पड़ता। ऐसा न होता तो कर्नाटक में मोदी को इतने पापड़ बेलने की ज़रूरत नहीं पड़ती। ऐसा न होता तो मध्यप्रदेश, राजस्थान और छत्तीसगढ़ का मौसम इस साल की सर्दियां आने के पहले ही मोदी के लिए बर्फ़ीला न हो रहा होता। इसलिए 2019 में अब कोई जुगत काम आती नहीं दीखती--न राम मंदिर का निर्माण, न सरहदी तनाव, न किसी नए ख़्वाब की ताबीर। समय की रेत मोदी की मुट्ठी से बहुत तेज़ी से फिसल रही है। इस रेत पर नए क़दमों के निशान बनने लगे हैं।